Järjestelmäkameroiden käyttöön siirtymässä - Konespottaus ja Valokuvaus - FlightForum.fi\nJärjestelmäkameroiden käyttöön siirtymässä\nAloittanut Tommi Relander, Tammikuu 23, 2013\nNyt on tultu jo tovi kuvailtua pokkarilla ja nyt on iskenyt mieliteko hankkia järkkäri. Hiihtolomalla olisi tiedossa reissu Belgiaan, joten olisi mukavaa saada kamera jo sinne mukaan. Budjetti ei saisi paljoa ylittää 700€, mutta vaadin ainakin Full HD -videotoiminnon sekä objektiivilta sen n. 300mm. Kaivoin netistä esimerkit, jotka olisivat tälläiselle järkkäri-aloittelijalle melko kompaktit vaihtoehdot.\nRunko: Canon EOS 600D\nObjektiivi: Tamron AF 70-300mm\nKertokaa hyviä vaihtoehtoja noille esimerkeille ja hyvää tietoa siitä mitä tälläisen aloittelijan pitää ottaa tässä vaiheessa huomioon.\nYksi hyvä vaihtoehto voisi olla myös katsoa käytettyjä. Vähän kuvattu runko voi lähteä huomattavasti halvemmallakin, samoin namiskoiden laita. Esim. tällä hetkellä Sanomatalon Rajalassa (ei nyt välttämättä mikään maailman halvin paikka) käytettyjä Canon 40D:tä ihan kohtalaisesti 350€:lla. Ei tuo 600D:kaan mikään huono vaihtoehto olisi, mutta itse miettisin pari kertaa ostaisinko mielummin vähän käytettyä.\nItsellä on vain kokemusta lähinnä Canonin putkista sekä parista Sigmasta, muttei Tamronista, joten en osaa siihen sanoa kovinkaan paljoa mitään. Itse kuitenkin pidän hyvänä nyrkkisääntönä sitä, että runko ja linssi olisivat edes suunnilleen samassa hintaluokassa. Ja kun heikoin lenkki ratkaisee lopputuloksen laadun, niin panostaisin suunnilleen saman verran namiskaan ja runkoon.\nJa myös kannattaa katsella Photozone.de:n/Dpreviewin (jos kolmas kotimainen sujuu - muita sivuja myös pa-finski) yms. testauksia. Näin saa osviittaa objektiivien ja runkojen plussista ja miinuksista.\nElä tuota Tamronia. Olen noita jokusen hajoittanut ja kuvan laatukaan varsinkin siellä 300mm päässä ei pokkaria paljoa kummoisempi ole.\nMielummin Canon 70-300 Usmi tai Tamronin 70-300 vakaajaversio.\nTai vielä halvempi canonin oma 55-250 IS.\nNo tuon Tamronin voin varmaankin laskea sitten leikistä pois. Jälkikäteen katsottuna tuo esimerkkinäni toiminut putki vaikuttaa hieman halvalta lelulta . Katsottuani hieman arvosteluja (mm. Aarnin vinkkaamalta photozone.de -sivustolta), niin tuo Joonaksen mainitsema putki on varsin näppärältä kuulostava. Mietin vain 250mm riittävyyttä? Mutta jatkan etsintöjä ja tsekkaan myös käytettyjä, kuten Aarni neuvoi!\nMielummin Canon 70-300 Usm\nKestääkö budjetti tuon?\nHinta kyllä kirpaisee. En viitsisi ensimmäiseen objektiin niin hirveästi sijoittaa\nTuo on ehkä typerin ajatustapa linssejä miettiessä, mikäli aikoo jatkaa harrastusta vähänkään enempää. Häviät vain selvää rahaa, jos ensin ostat huonon, toteat sen sudeksi ja ostat sitten parempaa tilalle. Ja laatuoptiikka pitää arvonsa aina paremmin, kuin huono. Jos sitten joskus päätätkin pistää kaluston myyntiin... Katsele käytettyjä...\nJoo eihän tuo Tamroni mikään erikoinen ole, mutta menettelee.\nMietin vain 250mm riittävyyttä?\nNo tuo 50mm ero ei ole mikään dramaattinen.\nNiin, siitä 250mm kuvasta rajaa vaikka 300mm vastaavan kuvan, kun siinä 55-250millisessä on parempi piirto.\nJos/kun katselet käytettyjä objektiiveja, kannattaa tiedustella onko ollut mitään häikkää esim. mahd. kuvanvakaajan tai autofocusmoottorin kanssa. Kuten Mikkokin sanoi, hyvät objektiivit säilyvät lähes poikkeuksetta pitkään. Toisin on rungon laita, kun siinä on monta kuluvaa osaa. Sen takia kannattaa käytettyjä katsellessa huomioida rungolla jo valmiiksi otettujen kuvien määrä. En itse ainakaan ostaisi yli 50 000 kuvaa lauottua runkoa. Photozone.de:ssä objektiiviarvostelujen alla kannattaa ottaa huomioon erityisesti MTF, Bokeh, sekä Cromatic aberration.\nOlen täysin samaa mieltä. Ei tämäkään harrastus ilmainen ole, joten pojat tee kuten minä: Kerätkää rahaa jonkun verran ja ostakaa kerralla edes jonkinlainen putki tms: Vajaan 150 € Tamronit Gigantista on miltei pokkarilaatua, ellei huonompikin. Canon tekee ihan asia tuubeja 70-200/300mm hintaluokassa 599€- 1499€. Onko se sitten paljon vai vähän harrastukseen voi jokainen päättää ihan itse. Rungoissa sama juttu. Osta uus tai sitten vähän käytetyn jossa käyttö ja kuvamäärä tiedossa. Käytetty 350D on varmasti vielä ihan asia laite, jos sellasen saa hyvin pidettynä. Mut jokainen päättää tietysti ihan itse minkäverran euroja laittaa hommaan.\nItse ajattelin laittaa jonkun verran likoon ja vielä enemmän siihen kuinka kameran takana käyttäydytään\nVaihtoehtoja on toki muitakin kuin tuo 600D. Esim Nikonilla on hyvä D5100, eikä käytetty D7000 ole kovin kallis enää. Jokaisella kohtuu-uudella järkkärillä pääsee alkuun hyvinkin, pidemmällekkin. Paras vinkki tähän lienee se että ota se kamera joka sopii parhaiten käteen. Itse en typeryksenä tätä kuunnellut aikanaan, nykyään kyllä kaduttaa.\nItse en typeryksenä tätä kuunnellut aikanaan, nykyään kyllä kaduttaa.\nMitä tapahtui? Ostitko ihan väärän laitteen?\nHyviä vinkkejä onkin tullut jo aika liuta. Käyn viikonlopun tienoilla kaupoissa testailemassa miten sopivat käteen. Budjetin kasvattaminenkaan ei ole kaukaa haettu, jotta saisi ainakin astetta paremmat välineet!\nMiten on, että kumpi on käytännöllisempi: kameralaukku vai -reppu? Onko laaduissa suuria eroja ja kannattaako siihen satsata hieman?\nLähinnä se tapahtui että nykyään jopa akkukahvan kera omistamani 550D on epämiellyttävä käyttää.\nJos meikäläiseltä vielä vinkkejä otetaan vastaan niin reppu on parempi pidemmille reissuille jossa kannetaan paljon tavaraa mukana eikä haluta rasittaa jompaa kumpaa olkapäätä. Laukku on omissa empiirisissä ( ) tutkimuksissa todettu nopeammaksi ja tyylikkäämmäksi tavaksi kantaa kamerajuttuja. Nopealla tarkoitan siis sitä, kun joutuu vaihtamaan objektiivia/hakemaan toista muistikorttia niin laukusta onnistuu nopeammin. Normaali kaksi-olkaiminen reppu tarvitsee omissa köteröissä käsissä usein jonkun alustan johon laskea, minulla kun on typerä selkäpuolelta aukeava reppu.\n, minulla kun on typerä selkäpuolelta aukeava reppu.\nAinakin oman kokemuksen kannalta selkäpuolelta avautuva reppu on ollut todella hyvä ostos. Ei tarvitse laittaa kun klipsit mahan kohalta kiinni ja pyöräyttää reppu eteen, niin voi kätevästi ottaa kameran esiin tai vaikka vaihtaa objektiiviä. Niin et tarvitse varsinaista alustaa.\nKantolaitteista vois ajatella niin et esim ulkomailla matkustaessa ei turhaan kannata mainostaa että täältä tulee turisti jolla on hieno kamera laukussa, ihan normaali pehmeä kankainen olka malli on suht huomaamaton ja helppo, kameran optiikna käyttäisin reissussa jotain 28-300mm joka ittellä on nikonin valmistamana todella hyvä jokapaikan höylä ja riittävä kuvan laatu moneen tilanteeseen eikä tarvi linssiä vaihdella ja menee pieneen tilaan, tamronilla on vastaavilla milleillä omansa mut no sen laadusta en tiedä mitään..\nSiis et ole kameraan tyytyväinen? Miksi niin?\nSiis en ole kameran ergonomiaan tyytyväinen. Kuten sanoin, olisi pitänyt ostaa paremmin käteen sopinut D90. Muuten toki hinta/laatu-suhde 550D:ssä on hyvä.\nJuuri tuosta syystä ne Canonit ja Nikonit pitää käydä käpistelemässä kaupassa. Toinen miellyttää toista, toinen toista. Ei muitakaan merkkejä välttämättä kannata ylenkatsoa.\nJos on hankkimassa ensimmäistä järkkäriä, käytetyt ovat erittäin varteenotettava vaihtoehto. Rajalan hinnat käytetyille tiedetään, joten ne kannattaa unohtaa. Hetken digicamera.netin myyntipalstaa selaamalla saa varsin hyvän käsityksen kunkin käytetyn yleisestä hintatasosta. Kuten Mikkokin jo sanoi, älä säästä väärästä paikasta, eli objektiivista. Älä varsinkaan minkään naurettavan summan, kuten kympin takia. Laadukkaaseen objektiiviin sijoitettu raha palkitsee aina.\nKävin äskettäin kaupassa hiplailemassa kameroita. Käsitutuman perusteella voisin laskea ainakin Nikonit pois. Eivät sitten sopineet käteen lähes ollenkaan. Canonit olivat sen sijaan mukavammasta päästä ja niistä sai tukevan otteen. Sonyn vastaavanlaiset olivat myös käteen hyvin istuvia.\nJatkan sekä uusien, että käytettyjen etsimistä.\nSuomalaiset - ruotsalaiset\nKuvaan Canonilla, mutta kuitenkin HIFKin puoleen käännyn lätkässä, joten olenko suomenruotsalainen?


Sukella syvälle yhteistyösovellusten maailmaan | Grouleff Communications\nSukella syvälle yhteistyösovellusten maailmaan\n13.3.2019 08:26:07 CET | Grouleff Communications\nEntistä älykkäämmät ja monipuolisemmat robottisovellukset, eli end-of-arm-työkalut (EOAT), kuten anturit, tarttujat ja nopeat vaihtajat, antavat mahdollisuuden siirtää robottien hoidettavaksi sellaisia toisteisia tehtäviä, jotka ennen olivat liian monimutkaisia automatisoitaviksi mukautumistarpeen ja tarkkuusvaatimusten takia.\nUudet kehittyneet työkalut mahdollistavat ennen kaikkea yhteistyösovellukset, joiden avulla työntekijät työskentelevät turvallisesti rinta rinnan EOAT-robottien kanssa niiden käyttäjäystävällisyyden, intuitiivisen ohjelmoinnin ja turvallisuusominaisuuksien ansiosta.\nNämä innovaatiot ovat edistäneet EOAT-sovellusten käyttöönottoa merkittävästi. Markkinatutkimusyritys QYResearchin mukaan EOAT-sovellusten maailmanmarkkinat kasvavat vuoden 2018 580 milj. dollarista 740 milj. dollariin vuoden 2025 loppuun mennessä, kasvun ollessa keskimäärin 7,1 prosenttia vuosina 2019–2025.\nKoska tuotantotilat sekä automatisoivat tehtävät, tuotteiden mallit, materiaalit ja robotit ovat keskenään erilaisia, valmistajien on löydettävä parhaiten omiin ainutlaatuisiin tarpeisiinsa vastaavat robotiikkatyökalut.\nEOAT-sovellukset ennen robotteja\nTekniikan kehittymisen myötä EOAT-sovellukset ovat muuttuneet yhä hienostuneimmiksi ja monitaitoisemmiksi. Robottien käyttötarkoitus ja niihin eri tarkoituksia varten liitettävät lisävarusteet ovat tulevaisuudessa entistä enemmän integroituja itse robotteihin. Viimeisen viiden vuoden aikana robotteja on käytetty aiempaa monipuolisempiin tarkoituksiin, sillä tarttujasovellukset toimivat nykyään yhä erilaisimmissa ympäristöissä. Erikokoisten, -painoisten ja -muotoisten tuotteiden käsittelyn lisäksi EOAT-sovellusten ansiosta robotit pystyvät nyt hoitamaan useita eri prosesseja samanaikaisesti. EOAT-sovellusten laajennettujen ominaisuuksien ja niiden hyödyntämisen lisääntymisen myötä roboteista tulee lähitulevaisuudessa arkisia työkaluja. Itse työn kannalta EOAT-sovelluksella on suurempi merkitys kuin varsinaisella robotilla.\nNyt, kun markkinoille tulee uusia ja entistä kehittyneempiä ja edullisempia ratkaisuja tarjoavia toimijoita, valmistajien on keskityttävä ajattelemaan työkalujen ja sovellusten määrää robottien määrän sijaan.\nEOAT lisää teollisuusroboteissa ja yhteistyöroboteissa (coboteissa) käytettävien sovellusten määrää ja tekee niistä älykkäämpiä, reaktiivisempia ja itsenäisempiä. Sen ansiosta valmistajat voivat saavuttaa useampia tuotantotavoitteita, reagoida markkinoiden muutoksiin ja kuluttajien tarpeisiin joustavammin ja nopeammin sekä lisätä yleistä innovaationopeutta. Valmistajien on siis keskityttävä kuhunkin tarkoitukseen parhaiten soveltuviin työkaluihin ennen varsinaisten robottien käyttöönottoa.\nLukuisat työkalut auttavat valmistajia saavuttamaan tuotantotavoitteensa. Esimerkkinä mainittakoon OnRobotin RG2- ja RG6-tarttujat, jotka pystyvät käsittelemään erikokoisia ja eri materiaaleista valmistettuja tuotteita, mahdollistavat automatisoidun huollon, poiminnan ja hyllytyksen, pakkaamisen ja lavojen kokoamisen sekä kokoonpanon.\nNe on helppo asentaa ja ne tekevät tuotannosta joustavampaa ja sujuvampaa. Tarttujat ovat kustannustehokkaita ja niitä voidaan hyödyntää monissa erilaisissa prosesseissa.\nTanskan suurin yrttipuutarha Rosborg Greenhouse otti RG6-tarttujan käyttöön työtekijöiden avuksi herkkien yrttien pakkaamisessa sekä vähentääkseen yksitoikkoista työtä ja alentaakseen työntekijäkustannuksia. Yrityksen mukaan tarttujan monipuolisuus, suuri toiminta-ala ja hellävarainen ote olivat kolme tärkeintä syytä valita OnRobotin ratkaisu.\nRG2-FTpuolestaan on maailman ensimmäinen älykäs tarttuja, joka näkee ja tuntee esineet sisäänrakennetun vääntömomenttitunnistuksen avulla. Se on innovatiivinen työkalu, joka tekee tuotannosta entistä tehokkaampaa. Yksinkertaisen asennuksen ja ohjelmoinnin lisäksi työkalu tunnistaa käsiteltävän esineen sijainnin, vaikka se ei olisikaan tarkasti omalla paikallaan. Se lisää tuotannon tehokkuutta, vähentää tuotteen vahingoittumisen riskiä ja parantaa käsittelyn tarkkuutta, mikä tekee sekä sovelluksesta että työympäristöstä entistä turvallisemman.\nSijoitusten arvo kasvaa\nKun robotti pystyy hoitamaan yhä useampia teollisuuden työtehtäviä EOAT-sovellusten ansiosta, valmistajien sijoitusten arvo kasvaa entistä nopeammin. Se johtuu siitä, että joustavat ja helppokäyttöiset robotit voivat vaihdella useiden eri tehtävien välillä vain vähäisellä lisäohjelmoinnilla ja osien vaihdolla.\nRobottityökalut lisäävät tuotantomääriä myös siksi, että ne pystyvät työskentelemään vuorokauden ympäri suorittaen työtehtävät ihmistyöntekijöitä tarkemmin ja luotettavammin. Turvalliset, yhteistyökykyiset ja älykkäät EOAT-sovellukset laskevat automatisointikustannuksia, sillä työntekijät voivat työskennellä niiden kanssa ilman erityisiä turva-alueita, monimutkaista ohjelmointia ja asennuskuluja.\nYhteistyösovellukset ovat tulevaisuutta\nÄlykkäämpien ja monikäyttöisempien työkalujen esiinmarssin ansiosta robotit voivat nyt työskennellä entistä nopeammin, turvallisemmin ja tarkemmin sekä suorittaa monipuolisempia tehtäviä sekä kasvattaa valmistajien sijoitusten arvoa.


Ei Liikevaihto Vahvistus Ankkuroidun Lainat ovat Top - www.mw2acclan.fora.pl\nEi Liikevaihto Vahvistus Ankkuroidun Lainat ovat Top\nForum www.mw2acclan.fora.pl Strona Główna -> Powitanie\nWysłany: Sob 15:44, 08 Lut 2014 Temat postu: Ei Liikevaihto Vahvistus Ankkuroidun Lainat ovat Top\nOn tärkeää ymmärtää joka rakennettu jotka mainostavat sinulle : myyntimies . Test varmistaa tahansa käänteisiä , kuten kuin sähköpostiviestien tai web-sivuja on jo sallittu Norton, Eee tai Truste. Bottom line on olemassa käytännöllisesti katsoen mitään väärin kanssa saamiseksi Internet-pohjainen asuntolaina niin kauan kuin yritys on kunnioitetaan , tunnettua ja on fantastinen maine [url="http://pikavippiilmanluottotietoja101.webs.com"]pikavippiilmanluottotietoja101.webs[/url] et tarvitse hallussapitoon tyydyttävä luottotiedot to recieve palkkapäivä laina . Ja koska Tässä lukuisia missaa työpaikat ne tulee voisi edullisesti suorittamalla .\nOdottaa, tällaiset tiedusteluja todennäköisesti järkytys sinulle ja ovat kauniisti looginen . Tiny usecured pankkilainoja huono luotto voi ostaa yli rahoitus markkinat kanssa määrä lainan tarjoajien [url="http://luottoa.webnode.com"]luottoa[/url] koska johon taloudellinen sijainti tarvitsee a pelaajan ja luotto-pisteet romahtaa enemmän matala . Vuonna monet tapauksissa it todella finanssikriisi jotka voivat tulla vahingossa Tässä päivä -to-day elämää ja olemme ei valmis että. Jos joskus on luopunut toisen kerran , jatkaa teidän hosting henkilökohtaiset lainat ja alle keskiarvon luotto soveltajilta.\ntalo Markkinapaikka ollut vaikutti kuin muihin nykyisessä markkinatilanteessa mukana GFC jälkivaikutukset plus kupla on oikein ja todella kiire . ensimmäinen tehtävä koostuu saada kuinka paljon kaikki ns luottoluokitus teidän velka on .\nNyt vaikka ei ole mitään maantieteellisen rajoitukset ja hakevan . Jos olet tarkkailla my ohjeet, saat arvoisesti ennen muutkin toivoen sijoittaa omaisuus . Kuten muutkin työntekijöiden on voi tulla jolloin otat tarpeessa tuotot , joten ei saavamme it tapahtua , mutta ei . Sinun Pitäisikö muistaa oikein hakemus online ja lainaavat mukavuudet kuin pikaista dollaria ei koostuvat sen haitat liian . Joissakin tapauksissa he aikovat tarjoavat jatkojohdot saada tarkempia halu [url="http://lainaahetitilille.weebly.com"]pikalainaa soittamalla[/url] Verkossa menetelmä puuttuu paperityötä niin prosessi on erittäin nopea ja hämmästyttävä . Ne pikaista luotonanto vaihtoehtoja , koska lainattu määrä tehdään saatavilla yleisesti koko yksi päivä .\nNe miten lainanottajat pitäisi vanhemmat, on kansalaisuus Britannian, tavallinen asunnon koska viimeinen 90 päivää samoin kuin on hektinen tutustu tili ainoastaan 3 kuukautta vanhentuneita . Aivan ensimmäinen , he will tarkistaa historia luotto . Joidenkin perustamalla ja pohjatyötä siellä hyvin mahdollista, että saatat saada ihan itse joukko pyörät .\nForum www.mw2acclan.fora.pl Strona Główna -> Powitanie Wszystkie czasy w strefie EET (Europa)\nSkocz do: Wybierz forum Powitanie----------------Powitanie Administracja forum----------------Administracja forumI kwartał 2010II kwartał 2010III kwartał 2010 Klan [AC]----------------Administracja klanuAktualnościUsprawnienie klanuTreningiSparingiGraElementy gry Ogólnie o MW2PodaniaUsprawiedliwienia Punkty Prestiżu Inne----------------NewsyKulturaFreetalkingŚmieszne Shoutbox----------------Shoutbox Archiwa----------------ArchiwumArchiwum sparingówArchiwum usprawiedliwieńArchiwum raportów Licznik----------------Licznik odwiedzin\nNa skróty:PowitanieAdministracja forumKlan [AC]InneShoutboxArchiwaLicznikArchiwumII kwartał 2010FreetalkingElementy gry KulturaOgólnie o MW2GraArchiwum usprawiedliwieńArchiwum sparingówIII kwartał 2010NewsyI kwartał 2010Śmieszne PodaniaPowitanieAktualnościAdministracja klanuArchiwum raportówAdministracja forumPunkty PrestiżuLicznik odwiedzinTreningiSparingi


Espoo-lisä poistumassa yli kaksivuotiailta - Kaupunki - Helsingin Sanomat\nEspoon varhaiskasvatuksessa haetaan nyt säästöjä leikkaamalla Espoo-lisää. Kotihoidossa olevien lasten perheille maksettava tuki aiotaan ottaa kokonaan pois, kun lapsi täyttää kaksi vuotta. Tätä nuorempien tukea laskettaisiin hieman eli alle kaksivuotiaan perhe saisi lisää jatkossa 200 euroa 218 euron sijaan.\nEspoon varhaiskasvatuksessa haetaan nyt säästöjä leikkaamalla Espoo-lisää. Kotihoidossa olevien lasten perheille maksettava tuki otettaisiin kokonaan pois kaksivuotiailta. Tätä nuorempien tukea laskettaisiin hieman eli alle kaksivuotiaan perhe saisi lisää jatkossa 200 euroa, ei 218 euroa.


Kipsikäsittely tehdään Varsinais-Suomessa yli 10 000 peltohehtaarille – 400 viljelijää tarttui mahdollisuuteen\nVehmaalla ja Taivassalossa kipsikäsittelyä haettiin yli 15 prosentille alasta, joka soveltuu käsittelyyn.\nKipsin levitystä Uudellamaalla syyskuussa 2018. Kuvituskuva.\n400 varsinaissuomalaista viljelijää on hakenut peltojen fosforivalumia vähentävää kipsikäsittelyä yhteensä 10 500 peltohehtaarille, tiedottaa Varsinais-Suomen ely-keskus.\nTämä 10 500 hehtaarin ala jakautuu yhteensä yli 2 600 peltolohkoon.\nKipsiä levitetään neljä tonnia hehtaarille, joten koko 10 500 hehtaarin alalle sitä tarvitaan yhteensä 42 000 tonnia. Käsittelyssä käytettävä kipsi toimitetaan Yaran tehdasalueelta Siilinjärveltä Varsinais-Suomeen laivarahtina Saimaan kanavaa pitkin.\nKipsin levitys alkaa sadonkorjuun jälkeen loppukesällä ja jatkuu myöhäiseen syksyyn säiden mukaan. Myös kevätlevityksen mahdollisuutta ollaan paraikaa selvittämässä, mutta ennen lisäselvityksiä kipsi voidaan levittää pellolle vasta syksyllä.\nErityisen suurta kiinnostus käsittelyä kohtaan oli ely-keskuksen mukaan Vehmaalla ja Taivassalossa. Niiden alueilla sijaitsevista käsittelyyn soveltuvista pelloista käsittelyä haettiin yli 15 prosentille soveltuvasta peltopinta-alasta.\nKäsittelyn vaikutuksia seurataan Paimion Vähäjoella ja Tarvasjoella.\nTämän vuoksi näiden jokien valuma-alueiden viljelijöitä toivotaan mukaan hankkeeseen.\nKipsikäsittely on osa Varsinais-Suomessa toteutettavaa Kipsi-hanketta. Sen tavoitteena on saada kipsikäsittelyn piiriin kolmen vuoden aikana eli vuoteen 2022 mennessä yhteensä 50 000 hehtaaria peltomaata Saaristomeren valuma-alueelta.\nPeltohehtaarille levitettävän neljän tonnin kipsimäärän on todettu riittävän savimaan rakenteen parantamiseen sekä vähentämään kiintoaineksen ja fosforin huuhtoutumisen noin puoleen viiden vuoden ajan, kertoo hankkeen projektipäällikkö Pekka Salminen Varsinais-Suomen ely-keskuksesta.\nKipsiä ei voi levittää järvien valuma-alueilla, pohjavesialueilla, Natura-alueisiin rajoittuvilla lohkoilla tai lohkoilla, jotka ovat hyvin todennäköisesti happamalla sulfaattimaalla. Myös tilan viljelykierto vaikuttaa siihen, mille lohkoille kipsiä voidaan levittää.\nKipsin kuljetuksen koordinoinnista vastaa turkulainen Meriaura Oy. Maakuljetuksista ja peltolevityksestä huolehtivat paikalliset urakoitsijat.\nKipsi-hanke on osa ympäristöministeriön koordinoimaa vesiensuojelun tehostamisohjelmaa. Ohjelman toimilla vähennetään maa- ja metsätalouden ravinnekuormitusta vesiin, puhdistetaan hylkyjä öljystä, kunnostetaan vesistöjä sekä vähennetään haitallisia aineita kaupunkivesistä.\nHanketta vetää Varsinais-Suomen ely-keskus. Viime vuonna käynnistynyt hanke jatkuu vuoteen 2023.\nAiheet Kipsi-hanke fosforikuorma fosforikuormitus fosforivaluma kipsikäsittely peltojen kipsikäsittely ravinnekuorma ravinnevaluma\nYle uutiset: Varsinais-Suomen pelloille haettiin kipsikäsittelyä 7000 peltohehtaarin edestä – hakua jatketaan, sillä sateinen kevät viivästytti kylvöjä


Verso : Moderni luomukasvihuonetuotanto tutuksi EU-komission virkamiehille\nModerni luomukasvihuonetuotanto tutuksi EU-komission virkamiehille\nAhlbergin puutarha sijaitsee Sipoon rajalla perikymmentä kilometriä Helsingin keskustasta. Kaijus Ahlberg ja Minna Tengvall tuottavat erikoissalaatteja, yrttejä, versoja, minisalaatteja ja syötäviä kukkia – kaikki luonnonmukaisesti.\nPuutarhan tuotantoaika on maaliskuulta marraskuulle. Isäntäparin lisäksi töitä paiskivat kaksi vakinaista työntekijää, 2–3 harjoittelijaa ja muutaman kesätyöntekijä. Pääasiallisesti tuotteet markkinoidaan tukkujen kautta ravintoloihin ja erikoiskauppoihin. Koska tuotteet pitää saada kuluttajille tuoreina, ei toimituksia juuri mene pääkaupunkiseudun ulkopuolelle. Puutarhan liikevaihto on 200 000 – 250 000 euroa.\nErikoissalaatteja, yrttejä, versoja, minisalaatteja, syötäviä kukkia; mitkä aromit!\nSalaateista eniten tuotetaan roomansalaattia. Yrttejä on paljon: rakuuna, korianteri, saksankirveli, rosmariini, marokonminttu ja sitruunaverbena. Avomaalla kasvatetaan raparperia, kesäkurpitsaa ja varhaisperunaa. Syötävistä kukista tuotetaan orvokkeja, samettikukkia, kurkkuyrttiä ja kesäkurpitsan kukkia.\nLuomukasvihuonetuotanto on kehittynyt paljon siitä, kun Ahlberg ja Tengvall siirtyivät luomutuotantoon vuonna 2000. Nyt käytössä ovat nestemäiset lannoitteet ja eristetyt kasvualustat. Uhkana tuotannolle ovat EU-komission suunnittelemat luomukasvihuoneita koskevat säädökset. Ne eivät sovellu Suomessa eikä muissa Pohjoismaissa pitkään käytössä olleisiin tuotantotapoihin.\nSyyskuun alkupuolella EU-komissiosta apulaisosastopäällikkö Monique Pariat ja luomuyksikön Manuel Rossi Prieto tutustuivat Ahlbergin luomutuotantoon. Suomessa kasvihuonetuotannossa siirryttiin 1960-luvulla kasvualustojen käyttöön, joka tarkoittaa sitä, ettei kasveja istuteta maahan.\nIlmastomme takia maa on liian kylmä taimille. Koko maaperää ei ole taloudellisesti järkevää lämmittää vaan ainoastaan maasta eristetty kasvualusta. Toinen ilmastosta johtuva vaatimus on keinovalaistus, jota tarvitaan alkukeväällä ja syksyllä. Kesällä luonnonvaloa on ihan riittämiin.\nEU-komission luomuyksikön Manuel Rossi Prieto tutustuu nestemäiseen luomulannoitteeseen.\nKoko maaperää ei voi lämmittää talvipakkasilla, vain kasvualusta, selvittää Ahlberg Madame Pariatille.\nTurvetta käytetään kasvualustoissa ja sitä on riittämiin, vaikka osa Suomen soista on suojeltuja. Suomessa turvemaita on kolmannes viljelyalasta, mikä on suurin osuus EU-maissa. Ahlbergeillä turvetta käytetään versojen tuotannossa, jonka jälkeen kasvualusta käytetään usean kompostointikierroksen jälkeen vuorollaan eri kasveille. Viimeksi kasvualusta päätyy avomaan tuotantoon. Nestemäiset luomulannoitteet ja biologiset torjuntaeliöt ovat olleet käytössä pitkään.\nKasvualustat vähentävät kasteluveden määrää ja estävät ravinteiden karkaamisen ympäristöön. Niiden avulla vältetään kasvualustan muuttuminen vähitellen suolaiseksi, jolloin se pitää ”huuhtoa” puhtaaksi. Kasvualustojen desinfiointia höyryttämällä ei ole Pohjoismaissa käytetty sitten 1950–1970-lukujen, sillä se tappaa myös maaperän hyötyeliöt. Kasvupöydät ovat myös ergonomisesti hyviä.\nKasvupöytien käytön monet edut tulivat tutuiksi Monique Pariatille mahtavien basilikojen keskellä.\nMademe Pariat ihastui Ahlbergin puutarhan luomukorianterin ja -mintun voimakkaaseen aromiin,\ntaustalla myhäilee ministeriön EU-koordinaation päällikkö Kari Valonen.\nTeksti ja kuvat: maatalousylitarkastaja Leena Seppä, maa- ja metsätalousministeriö\nLähettänyt VERSO – ruokapolitiikan uutisblogi klo 15:13\nTunnisteet: EU-komissio, kasvihuone, luomu, luomutuotanto


Metsähallituksen tuottotavoite ennätykseen – lisää vanhoja metsiä sellukattilaan? – Kansan Uutiset\nMetsähallituksen tuottotavoite on yli kaksinkertaistunut 12 vuodessa.\nMetsähallituksen tuottotavoite ennätykseen – lisää vanhoja metsiä sellukattilaan?\nKansan Uutiset 12.2.2019 11.00\nHallitus haluaa suurempaa tuottoa sijoitetulle pääomalle.\nValtioneuvoston raha-asiainvaliokunta päätti viime viikolla nostaa Metsähallituksen tuottotavoitteen ennätyskorkeaksi, lähes 149 miljoonaan euroon. Tulostavoite vastaa 5,6 prosentin tuottoa sijoitetulle pääomalle ja se on prosenttiyksikön verran korkeampi kuin Metsähallituksen voimassaolevissa omistajapoliittisissa linjauksissa asetettu sijoitetun pääoman pitkän aikavälin tuottotavoite.\nVielä 12 vuotta sitten Metsähallituksen tulostavoite oli 62 miljoonaa euroa.\nWWF:n mukaan päätös voi pakottaa Metsähallituksen lisäämään metsien hakkuita, mikä olisi äärimmäisen haitallista sekä luonnon monimuotoisuuden että ilmastonmuutoksen hillinnän näkökulmasta.\n– Aina kun Metsähallituksen tulostavoitetta on nostettu, se on joutunut lisäämään hakkuita. Näin tulee todennäköisesti käymään nytkin. Erityisesti riskinä on, että Metsähallitus hakkaa vanhoja metsiä ja muita arvokkaita luontokohteita, mikä on ympäristön kannalta todella haitallista, WWF:n johtava metsäasiantuntija Panu Kunttu sanoo.\nWWF:n mukaan Metsähallituksen tulostavoite oli jo ennen viime viikon korotusta liian korkea. Tulostavoitteen täyttämiseksi Metsähallitus on viime vuosina hakannut esimerkiksi luonnoltaan erityisen arvokkaita vanhoja metsiä, kansallispuistoiksi ehdotettuja metsäalueita, tiukasti suojellun liito-oravan elinpiirejä sekä retkeilylle ja luontomatkailulle tärkeitä alueita.\n– Suomalaisten enemmistö toivoo Metsähallituksen tulostavoitteen laskemista. Se on selkeä viesti, jota päättäjät eivät voi ohittaa, sanoo WWF:n pääsihteeri Liisa Rohweder.\n– Vaadimme nyt poliitikoilta selkärankaa Metsähallituksen tulostavoitteen alentamiseksi. Kyse on valtion omistamista metsistä, joista on pidettävä huolta ilmaston ja luonnon monimuotoisuuden vuoksi. Metsistä huolehtimalla taataan myös kansalaisille mahdollisuus nauttia meidän kaikkien yhteisestä kansallisomaisuudestamme.


Veera Hautamäki aloitti harjoittelijana Manifestossa - manifesto.fi\nVeera Hautamäki aloitti harjoittelijana Manifestossa\nOlen Veera Hautamäki ja aloitin Manifestolla viestintäharjoittelijana elokuussa. Valmistun talvella markkinoinnin ja viestinnän tradenomiksi, ja olen opiskellut myös Helsinki Design Schoolissa muodin markkinointia.\nOpiskeluaikana olen työskennellyt muun muassa finanssialan viestinnän ja markkinoinnin parissa sekä viestintätoimisto Ahjossa. Olen kiinnostunut erityisesti kuluttaja- ja vaikuttajaviestinnästä, mikä myös Manifestossa herätti huomioni. Koronakriisin keskellä uusien töiden hakeminen oli melko vaikeaa, ja siksi en olisi voinut olla tyytyväisempi, kun sain tietää saaneeni paikan juuri Manifestosta.\nTöihin saavuin elokuussa kynä teroitettuna, ja hyvä niin – vajaan kahden kuukauden aikana olen päässyt tekemään paljon. Asiakasprojekteissa työskentely on tuonut tusinoittain onnistumisen tunteita ja päivittäisiin raportteihin on muodostunut selkeä rutiini. Olen päässyt haastamaan itseäni ja ottamaan vastuuta mielenkiintoisissa tehtävissä.\nOdotan innolla myös tulevia kuukausia, sillä luvassa on varmasti vielä paljon uutta. Tahdon oppia viestinnästä monipuolisesti ja syventää ammattitaitoani entisestään. Onnekseni saan ammentaa tietoa parhailta – Manifestolla on erittäin ammattitaitoisia asiantuntijoita, ja olen hyvin iloinen saadessani olla osa lämmintä ja kannustavaa porukkaa.


Suolaaminen – Wikipedia\nTämä artikkeli kertoo ruoan säilömisestä. Teiden suolaamisesta katso artikkeli tiesuola.\nProsciutto-kinkkua suolataan hieromalla suolaa sen pinnalle.\nSuolaaminen on ruoan säilömistä suolan avulla. Suola säilöö elintarvikkeen vetämällä sen soluista vettä ja väkevöittämällä liemen mikrobitoimintaa ehkäiseväksi. Suolaamista käytetään elintarviketeollisuudessa sekä yksinään että muiden säilöntämenetelmien kanssa. Teollisessa suolauksessa elintarvikkeeseen lisätään ruokasuolan lisäksi muitakin lisäaineita parantamaan sen säilyvyyttä tai rakennetta. Suolaaminen oli ennen vanhaan ainoa lihan, kalan ja kasvisten säilöntämenetelmä, mutta se on menettänyt merkitystään uusien säilöntämenetelmien myötä.\nSuolausmenetelmiä[muokkaa | muokkaa wikitekstiä]\nKuivasuolaamisessa elintarvikkeen pinnalle hierotaan suolaa, joka siirtyy osmoosin kautta sen sisäosiin. Menetelmä soveltuu pienten kappaleiden suolaamiseen, sillä se on hidas. Tyypillisiä kuivasuolattavia ruoka-aineita ovat kestokokolihavalmisteet, sienet (etenkin rouskut) ja kala (etenkin graavisuolattu lohi). Kalaan suolaa tarvitaan kolme kiloa yhtä perattua kalakiloa kohti, ja suolamäärä riippuu kalan koosta ja säilytyspaikan lämpötilasta.\nLiuossuolauksessa valmistetaan suolalaukka, jossa veteen liuotetaan noin 300 grammaa ruokasuolaa vesilitraa kohti ja lisätään yleensä sokereita, fosfaatteja, nitriittiä ja C-vitamiinia. Elintarvike peitetään kokonaan suolalaukkaan ja suolautuminen alkaa sen pinnalta. Liuossuolausta käytetään muiden suolausmenetelmien kanssa etenkin kesto- ja kokolihavalmisteisiin.\nRuiskutussuolaus on nopea suolaustapa, jossa suolalaukka paineruiskutetaan ohuilla neuloilla tasaisesti elintarvikkeeseen.\n↑ a b c d Saarela, Anna-Maria: Elintarvikeprosessit, s. 292. Anna-Maria Saarela, Paula Hyvönen, Sinikka Määttälä, Atte von Wright (toimittaneet). Savonia-ammattikorkeakoulu, 2010. ISBN 978-952-203-121-1.\nNoudettu kohteesta ”https://fi.wikipedia.org/w/index.php?title=Suolaaminen&oldid=17583952”\nSivua on viimeksi muutettu 19. syyskuuta 2018 kello 09.53.


Oraiókastro – Wikipedia\nOraiókastro (kreik. Ωραιόκαστρο; kath.kreik. Ωραιόκαστρον, Oraiókastron) on Kreikan kaupunki ja samanniminen kunta (Δήμος Ωραιοκάστρου, Dímos Oraiokástrou), joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Koko kunnan pinta-ala on 217,8 neliökilometriä ja väkiluku 38 317. Varsinaisen Oraiókastron kaupungin väkiluku on 20 852 (vuonna 2011).\nKoordinaatit: 40°44′N, 22°55′E\n– Kallikrates-koodi 0714\n– Kokonaispinta-ala 217,8 km²\nVäkiluku (2011) 38 317\n– Kunnallisyksikkö 21 716\n– Kaupunkiyhdyskunta 21 716\n– Kaupunki 20 852\n– Tiheys 175,93 as./km²\nOraiókastron kaupunki sijaitsee noin kymmenen kilometriä Thessalonikin keskustasta pohjoiseen. Nykyinen Oraiókastron kunta muodostui, kun Oraiókastro, Kallithéa ja Mygdonía yhdistyivät vuoden 2011 alussa Kallikrates-suunnitelman mukaisesti.\nVuoden 2011 kuntauudistuksesta lähtien Oraiókastron kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:\nKallithéa Mesaío Mesaío 533\nNéa Filadélfeia Néa Filadélfeia 923\nNeochoroúda Aléxandros Ypsilántis 270\nNeochoroúda 1 703\nPentálofos Pentálofos 2 022\nYhteensä: 6 110\nMygdonía Drymós Drymós 3 659\nLití Anthoúpoli 221\nLití 3 302\nMelissochóri Ágios Dimítrios 22\nMelissochóri 3 287\nYhteensä: 10 491\nOraiókastro Oraiókastro Ágios Geórgios 329\nOraiókastro 20 852\nYhteensä: 21 716\nYhteensä: 38 317\nKuvia tai muita tiedostoja aiheesta Oraiókastro Wikimedia Commonsissa\nΔήμος Ωραιοκάστρου. Oraiókastron kunnan verkkosivut. (kreikaksi)\nNoudettu kohteesta ”https://fi.wikipedia.org/w/index.php?title=Oraiókastro&oldid=19150176”\nViimeksi muokattu 7. syyskuuta 2020 kello 19.28\nSivua on viimeksi muutettu 7. syyskuuta 2020 kello 19.28.


joulukuuta 2014 | Syötävän hyvä\nLähettänyt Lotta / Syötävän hyvä klo 15.45 6 kommenttia\nLähettänyt Lotta / Syötävän hyvä klo 12.42 14 kommenttia\nTunnisteet: paleo, vegaani, vege, välipala/snäkki\nRAAKAPIPAREITA JA KANELI-OMENAJUOMAA\nVarsinaiset joululeivonnaiset jäävät tänäkin vuonna osaltani yhteen: raakapipareihin. Aina kotikotona käydessä pyrin hyödyntämään kuivuria, omaan rajallisen tilan keittiööni kyseinen pömpeli kun ei mitenkään päin mahtuisi. Mm. nämä raakapiparit syntyvät sillä oikein kätevästi.\nKäytin viime vuonna hyväksi todettua raakapipareiden ohjetta. Tällä kertaa näitä tuli jostain syystä viimevuotista enemmän (pienemmillä muoteilla lähemmäs 60kpl), ehkä tein sitten ohuempia pipareita. Muistin että taikinaa kannattaa maustaa ronskilla kädellä, mutta se menikin toisinpäin – kuivurissa mausteet korostuvat! No ei tullut ainakaan pliisun makuisia pipareita. :D\nJuomapuolella en ole niin glögin perään, olen tainnut juoda sitä tänä vuonna vain kerran, mutta vaaleammat kuumat juomat maistuvat kyllä. Olin ottanut tällaisen omenamehuun pohjautuvan mausteisen juoman reseptin jostain ylös mutta lähde jäi merkkaamatta. Tässä voisi n. puolet nesteestä korvata myös kuivalla omenasiiderillä jos haluaa alkoholillisen version. Kannattaa käyttää ehdottomasti tuorepuristettua omppumehua, esim. Pirkalla on yllättävän hyvä luomuomenamehu.\n1 l tuorepuristettua omenamehua\nn. 1 tl kokonaisia neilikoita\nKaada ainekset kattilaan, kiehauta, ja anna poreilla keskilämmöllä n. 10 minuuttia. Kaada mukeihin.\nThe Jouluhattu on kaivettu jo esiin eli virittäytyminen tunnelmaan on alkanut! Oikein ihanaa joulua kaikille tutuille ja tuntemattomille, palataan reseptien pariin sitten loppuviikosta! o<l:)\nLähettänyt Lotta / Syötävän hyvä klo 14.17 Ei kommentteja\nTunnisteet: juomat, raakaruoka, vegaani, vege\nOletan että kukaan ei ole vielä ehtinyt vetää suklaaövereitä, joten yksi suklaaohje uppoo varmaan vielä. :)\nMainitsin edellisessä postauksessa pienen kyllästymiseni tummaan raakasuklaaseen, joten kokeilin tehdä valkosuklaa-minttufudgen lisäksi valkosuklaata, jonka massaan tulee kaakaovoin lisäksi lempipähkinääni macadamiaa. Välillä macadamiat saattavat maistua vähän eltaantuneelle, mikä johtuu siitä että korkean rasvapitoisuutensa takia ne härskiintyvät helposti, eli kannattaa yrittää valita mahdollisimman hyvälaatuisia (mielellään suljetussa pakkauksessa säilytettyjä) pähkinöitä.\nAikoinaan yksi lempijäätelömakujani oli cookies&cream, eli vaniljajäätelöä jossa on pehmeitä suklaakeksisattumia, joten kun näin raakasuklaaversion samasta, kokeilin tietysti heti. Itselläni on nyt joku aniskausi menossa, niin laitoin vielä ripauksen jauhettua anistähteä noihin "keksimuruihin". Suklaan voi tehdä muotteihin, tai sitten ihan vaan levyksi josta murtaa paloja. Tein alkuperäisestä ohjeesta puolet, joten omani oli tälläinen pienempi koe-erä, jos haluat reilummin suklaata niin tuplaa ainekset.\nn. 0,5 dl pekaanin- tai saksanpähkinöitä\nn. 3 pehmeää taatelia tai viikunaa\nvalinnaisesti jotain mausteita, esim. kanelia tai anista\n1/2 dl macadamiapähkinöitä\npari rkl nestemäistä makeutusta (tai enemmän maun mukaan)\npieni ripaus aitovaniljajauhetta (pilkkujen takia)\nAja pekaanit/saksanpähkinät pieneksi muruksi. Jauha esim. sauvasekoittimella ainekset tasaiseksi massaksi. Pyörittele taikinasta pieniä palloja. Ripottele pallot muotteihin, tai leivinpaperilla päällystetylle levylle. Alkuperäistä ohjetta seuraten keksipalloja tuli aivan liian suuri määrä, joten yritin hieman vähentää ainesten määrää tähän, toivottavasti meni suhteet kohdilleen.\nValmista suklaa blendaamalla ainekset keskenään, macadamiapähkinöiden pitäisi muuttua aika helposti voimaiseksi. Maistele sopiva makeusaste. Kaada suklaa pallojen päälle ja laita hetkeksi pakkaseen jähmettymään. Murra jähmettyneestä levystä paloja. Säilytä suklaata viileässä.\nLähettänyt Lotta / Syötävän hyvä klo 12.46 4 kommenttia\nLähettänyt Lotta / Syötävän hyvä klo 14.19 15 kommenttia\nHYVÄÄ JOULUA: LAHJA LASIPURKISSA\nTuuppaan vielä yhden kirjajutun tämän vuoden puolella ulos, ja aiheellista onkin, sillä vuoden viimeinen läpikäymäni kirja on Teresa Välimäen ja Johanna Lindholmin Hyvää joulua* – ihan täydellinen hankinta kaikille jouluintoilijoille.\nItse en tänä(kään) vuonna joudu olemaan jouluruokatarjoilusta vastuussa (kiitos äiti!) mutta jos olisin, niin tästä kirjasta saisi kyllä reilun annoksen inspiraatiota. Perinteiseen joulupöytään on mietitty hieman modernimpaa otetta, ja joulunjälkeisille tähteillekin löytyy käyttöä. Reseptejä ylipäätään on ihan valtava määrä, jälkkärit ja leivonnaiset tosin edustavat pääosin perinteisempää vehnä+sokeri-osastoa. Ilahduttavasti moni ohjeista on sellaisia, ettei niitä tarvitse säästää vain joulunaikaan. Itse esimerkiksi ajattelin kokeilla maa-artisokka-perunalaatikkon reseptiä ihan tavallisena (todennäköisesti tammikuisena) arkipäivänä.\nTaitosta täytyy antaa erikoispropsit; ulkoasu on mukavan leikillinen ja taittaja on jaksanut luoda melkeinpä jokaiselle sivulle omanlaisen ilmeensä, kuitenkin niin että kokonaisuus pysyy hanskassa. Laura Riihelän valokuvat ovat myös kautta linjan ihan äärimmäisen kauniita.\nHauskinta kirjassa on ehkä lukuisat pienet (ruoka)lahjavinkit, joista tartuin yhteen ja koostin lasipurkkiin siemennäkkärin ainekset. Purkkilahjan "ohje" siis kaikessa yksinkertaisuudessaan: mittaa haluamasi leipomuksen kuiva-ainekset valmiiksi lasipurkkiin ja koristele purkki vaikka tarroilla ja nauhalla. Mukaan kannattaa liittää vielä kortti missä on valmistusohjeet. Parasta olisi tietysti jos eri ainekset pysyvät tuollaisina nätteinä omina kerroksinaan, mutta saas nähdä miten käy kuljetuksessa. :) Laitan purkista syntyvän viljattoman näkkärin ohjeen blogiin myöhemmin (kirjassakin on näkkäriohje mutta vehnäjauholla).\nJos vielä mietit kirjalahjoja niin Hyvää joulua voisi olla joulumielisen oiva vaihtoehto, sillä painopiste ei ole kokonaan joulun valmistelussa, vaan esimerkiksi välipäiville löytyy monen monta mukavaa ohjetta kokeiltavaksi.\nLähettänyt Lotta / Syötävän hyvä klo 15.03 4 kommenttia\nLähettänyt Lotta / Syötävän hyvä klo 16.57 10 kommenttia\nTunnisteet: jälkkärit, namit, paleo, ruokakirjat, vegaani, vege\nLähettänyt Lotta / Syötävän hyvä klo 14.28 2 kommenttia\nLähettänyt Lotta / Syötävän hyvä klo 15.43 6 kommenttia\nTunnisteet: jälkkärit, namit, paleo, raakaruoka, vegaani, vege\nPAAHDETUT MAA-ARTISOKAT & WASABIDIPPI\nMaa-artisokka on mitä mainioin juures, mutta aivan jumalattoman rasittava kuorittava (ja vähän vaarallinen, olen pari kertaa onnistunut kuorimaan vähän sormenpäätäkin mukuloita käsitellessä). Laiskan kokin ratkaisu löytyykin paahtamisen merkeissä, koska tällöin näitä ei tarvitse kuoria ollenkaan! Plus artisokat maistuvat todella hyvältä, maku on aika lähelle paahdettua perunaa mutta hieman makeampi. Pehmeän maun rinnalle sopiikin jokin hieman ärhäkämpi dippi, joten kokeilin laittaa (jogurtti-majoneesi)kastikkeeseen aimo tujauksen wasabia. Toimii hyvin! Wasabin tilalle voi laittaa myös dijonia tai miksei vaikka chilikastiketta.\nvalinnaisia yrttejä (laitoin timjamia)\n1 osa majoneesia\n(valinnaisesti muita mausteita, kuten esim. valkosipulijauhetta)\nPese maa-artisokat juuriharjan avulla huolellisesti. Jos mukulat ovat isompia ne kannattaa puolittaa. Hiero pintaan reilusti öljyä ja suolaa. Paahda 200-asteessa n. 40 minuuttia (kunnes ovat läpeensä kypsyneet).\nSekoita kastikkeen ainekset keskenään, laita mausteita oman maun mukaan. Dippaile lämpimiä artisokkia kastikkeeseen.\nMaa-artisokista syntyy myös oivallinen keitto (vaatii tosin kuorimista), ohje täällä.\nLähettänyt Lotta / Syötävän hyvä klo 18.28 8 kommenttia\nTunnisteet: juurekset, kasvislisukkeet, vege\nLähettänyt Lotta / Syötävän hyvä klo 14.22 2 kommenttia\nTunnisteet: aamiaiset, paleo, vege\nVÄRIKKÄÄT & RUNSAAT VEGETORTILLAT\nEn oikeastaan juurikaan juo olutta. Mutta silloin harvoin kun juon, se on poikkeuksetta meksikolaistyyppinen vaaleankeltainen yksilö, jääkylmänä ja mielellään limen kanssa. Kun Blogiringiltä ja Sinebrychoffilta tuli kampanjaehdotus, lähdinkin Coronat mielessä ihan mielelläni mukaan.\nToisin kuin monet ehkä luulevat, esimerkiksi Corona ei ole täysin gluteeniton, sillä valmistuksessa on maissin (tai toisinaan riisin) lisäksi käytetty ohramallasta. Lopputuloksessa tosin itse viljapitoisuus on niin pieni, että esimerkiksi kotimaassa Meksikossa Coronaa markkinoidaan gluteenittomana. Vatsaongelmaisten kannattaa varmaan silti pitää olut ylipäätään satunnaisena juomana. :) Lista Suomessa myytävistä täysin gluteenittomista oluista löytyy täältä.\nKampanja-ideana oli miettiä sopiva katuruokahenkinen sapuska, joka istuu valitun oluen makumaailmaan, ja mielikuvituksekkaasti tai sanotaanko perinteitä kunnioittaen lähdin miettimään meksikolaistyyppisiä ruokia. Rennommissa (onko muita) illanistujaisissa helpoimmalla tietysti pääsee, jos laittaa esivalmistellut ainekset esille ja vieraat kokoavat ruokansa itse. Eli tortillat kehiin!\nTein täytteet tällä kertaa kokonaan vegenä, ja kokeilin täytteisiin muutenkin vähän erilaista lähestymistä paistetuiden paprikoiden ja sipuleiden sijaan. Paahdettu, hieman makea ja mausteinen bataatti sai seurakseen maissia ja mustia papuja, ja oheen tuli tomaattisalaattia, avokadoa, fetaa ja créme fraîche-jogurtti-kastiketta. Feta toimii tässä ikäänkuin vastaparina makealle bataatille, joten älä jätä toista pois. Corona sopii erityisen hyvin mausteisen ja jopa tulisen ruoan kanssa, joten mausteita saa laittaa ihan reilulla kädellä.\nLetuiksi ostin valmiita maissilättyjä (100% maissijauhoa), jotka ovat vehnäkiekkoja pienempiä kooltaan. Voit tietysti halutessasi tehdä lätyt myös itse.\nLisää katuruoka-inspiraatiota löytyy Blogirinkiläisten herkullisista resepteistä, ja mikäli oluen ja ruoan yhdistäminen kiinnostaa enemmän, ilmaisen reseptikirjan voi tilata Olut&Ruoka FB-sivuilta.\nmausteita: chilijauhetta, paprikajauhetta, jeeraa ja esim. korianterinsiemeniä (murskattuna)\npaketti mustia papuja\n2 osaa créme fraîchea\n1 osaa turkkilaista jogurttia\nsrirachaa tai muuta chilikastiketta/chiliketsuppia\nkourallinen kirsikkatomaatteja (vaikka eri värisiä)\nTee ensin tomaattisalaatti: pilko tomaatit ja sipuli, sekoita muiden ainesten kanssa ja laita hetkeksi sivuun marinoitumaan.\nKuori bataatti (omani painoi n. 500g) ja leikkaa se pieniksi kuutioiksi, mitä pienempi sen kätevämpi syödä. Ripottele päälle oliiviöljyä ja reilusti mausteita. Paahda 200-asteessa n. 20 minuuttia, sekoittele välillä.\nSulata pakastemaissit nopeasti vaikkapa siivilässä juoksevan lämpimän veden alla. Huuhtele pavut. Lisää lämpimälle pannulle pieni määrä öljyä, maissit, pavut, paahdetut bataatit, yhden limen puristettu mehu ja kourallinen pilkottua korianteria. Paista keskilämmöllä kunnes seos on tasaisesti lämmennyt. Tsekkaa mausteet ja lisää niitä tarvittaessa, suolaa todennäköisesti ainakin.\nValmista kastike sekoittamalla keskenään esimerkiksi 200g (täysirasvaista) créme fraîchea ja 100g turkkilaista jogurttia. Pyöräytä lopuksi sekaa pari lusikallista srirachaa tai vastaavaa tulista kastiketta (sitä voi tarjoilla ohessa myös lisänä).\nLeikkaa avokadot viipaleiksi. Murustele fetaa tarjoilukippoon. Leikkaa oheen vielä pari limeä ja silppua valmiiksi tuoretta korianteria.\nLämmitä maissilettuja hetki kuumalla kuivalla pannulla tai mikrossa. Kasaa täytteet letulle, ripottele päälle korianteria, purista hieman limeä ja kääri rullalle. Tarjoile vaikkapa kylmän Coronan kanssa (muista lime!).\nLähettänyt Lotta / Syötävän hyvä klo 9.57 2 kommenttia\nTunnisteet: semi-etninen, vege, yhteistyö\nHieman meinaa tässä vuoden loppua kohti kiirettä pukata.. Viimeiset työprojektit pitäis saada pikkuhiljaa pakettiin, ja paketeista puheenollen niitä joululahjojakin pitäisi alkaa miettimään, hankkimisesta nyt puhumattakaan. Vieläkö kerkeisi tilata netistä kaiken? Syödä kuitenkin pitää, joten ruokia on tullut tässä ohessa tehtyä ja kuvattua, mutta en meinaa ehtiä näpytellä niitä tänne blogiin.\nNo tässä kuitenkin yksi. Idea on käytännössä melkein sama kuin paahdetussa kukkakaalikeitossakin, eli ota kasvis, paahda se ja surauta keitoksi. Paprikakeitossa tosin samettisen lopputuloksen saamiseksi pitäisi jaksaa poistaa ne kuoret, mutta tarpeeksi kauan kun paahtaa niin lähtevät helposti. Toki ne voi jättää myös paikoilleen jos et jaksa nähdä vaivaa ja pieni sakeisuus keitossa ei haittaa.\nPaahdettu paprikakeitto (2:lle)\nhalutessa: 1–2 tomaattia\nLeikkaa paprikat puoliksi ja poista siemenet ja kannat. Kuori porkkana ja leikkaa vähän pienemmiksi paloiksi. Laita paprikat uuniastiaan leikkauspuoli alaspäin, pirskottele pintaan hieman öljyä, ja paahda kuorimattomien valkosipuleiden kanssa + porkkanoiden kanssa 200-asteessa n. puolisen tuntia. Poista paprikoiden kuoret (jos eivät lähde niin paahda paprikoita vielä hetki, tai vaihtoehtoisesti heitä ne hetkeksi esim. muovipussiin jäähtymään -> höyry irrottaa kuoret). Puserra valkosipulit ulos kuorestaan.\nSiirrä ainekset kattilaan, lisää neste ja mausteita oman maun mukaan. Jos tykkäät vähän happamammasta keitosta, lisää kattilaan muutama pilkottu tomaatti (ja esim. teelusikallinen nestemäistä makeutusta). Lämmitä seos kuumaksi. Siirrä keitto blenderiin ja surauta sileäksi. Keitoin pinnalle pyöräytin vielä lusikallisen kookoskermaa niin tuli kiva marmorointi pintaan. :)\nLähettänyt Lotta / Syötävän hyvä klo 14.53 4 kommenttia


Ydinvoimakriittiset kansanedustajat järjestäytyivät yli puoluerajojen | Vihreä Lanka\nLajinsa viimeinen? Noin neljäkymmentä kansanedustajaa toivoo, että Olkiluoto 3 jäisi viimeiseksi ydinvoimalaksi. Hannu Huovila / TVO\nLajinsa viimeinen? Noin neljäkymmentä kansanedustajaa toivoo, että Olkiluoto 3 jäisi viimeiseksi ydinvoimalaksi.\nYdinvoimakriittiset kansanedustajat järjestäytyivät yli puoluerajojen\nEduskunnassa perustettiin viime viikolla ydinvoiman lisärakentamista vastustava verkosto. Järjestöön on liittynyt noin neljäkymmentä kansanedustajaa. Mukana ovat kaikki vihreät kansanedustajat sekä edustajia kaikista muista puolueista kokoomusta lukuun ottamatta.\n”Kokoomuksessakin on epäilijöitä sekä niitä, jotka suosisivat mieluummin bioenergiaa, joten kyllä sieltäkin varmaan joku jossain vaiheessa tulee mukaan”, sanoo vetovastuuseen valittu keskustan kansanedustaja Timo Kaunisto.\nKauniston mukaan verkosto haluaa osoittaa, ettei uusista ydinvoimaloista päättäminen ole mikään läpihuutojuttu.\n”Paljon on tullut kyselyitä siitä, miten aiomme toimia ja miten toimintaan voi liittyä mukaan. Lisäksi jotkut ydinvoimamyönteiset kansanedustajat ovat olleet kiinnostuneet saamaan asiasta lisää tietoa”, Kaunisto sanoo.\nVerkoston tavoittaana on välittää informaatiota Suomen energiapolitiikan vaihtoehdoista. Verkosto aikoo myös järjestää aiheesta seminaarin, jonka valmistelu aloitetaan tällä viikolla.\nJärjestöt virittelevät kostoa ydinvoimamyönteisille kansanedustajille 1.2.2010


Veroilmoitus ja pääomatulot 2017 - Veronmaksajain Keskusliitto ry\nVeroilmoitus ja pääomatulot 2017\nVuokratulojen, luovutusvoittojen, pääomanpalautusten sekä korkokulujen ja osinkotulojen ilmoittamista käsitellään erikseen omissa ohjeissaan.\nPääomatulojenkin osalta tulee tarkastaa, että esitäytetyn veroilmoituksen ilmoitusosan ja erittelyosan tiedot vastaavat todellisia tulo- ja vähennystietoja. Esitäytetyn veroilmoituksen erittelyosassa ovat eriteltyinä kaikki ilmoitusosassa mainitut tulot ja vähennykset. Mikäli jokin tulo tai vähennys ei ilmene erittelyosassa, ei sitä ole esitäytetyllä veroilmoituksella verotettu tulona tai vähennetty menona.\nEsitäytetyltä veroilmoitukselta puuttuvat tulot ja vähennykset tulee siten lisätä veroilmoituksen ilmoitusosaan. (Luovutusvoittojen osalta veroilmoituksen erittelyosassa ilmenevistä esitäytetyistä tiedoista katso Luovutusvoitot-ohje.)\nKorjattavien ja täydennettävien tietojen osalta verotoimistoon palautetaan vain veroilmoituslomakkeen ilmoitusosa ja mahdolliset liitelomakkeet. Käytä verovuoden 2017 lomakkeita. Älä niittaa lomakkeita yhteen.\nKaikki tositteet tuloista ja menoista tulee säilyttää itsellä. Älä siis lähetä niitä. Tositteiden säilyttämistä ja muistiinpanojen pitämistä on käsitelty Esitäytetty veroilmoitus 2017 -ohjeessa.\nOsakeyhtiöstä vuoden 2017 aikana otettu laina on lainansaajan pääomatuloa, mikäli lainaa ei ole maksettu yhtiölle takaisin vuoden loppuun mennessä.\nEdellytyksenä on, että lainansaaja omistaa yksin tai yhdessä perheenjäsenensä kanssa suoraan tai välillisesti vähintään kymmenen prosenttia lainan myöntäneen yhtiön osakkeista tai osakkeiden tuottamasta äänimäärästä 31. joulukuuta 2017. Välillinen omistus toisen yhtiön kautta rinnastetaan suoraan omistukseen.\n500 euroa ylittävä osa valuuttakurssivoitosta ilmoitetaan tässä kohdassa. Jos kurssivoitto liittyy tulonhankkimistoimintaan, esimerkiksi sijoittamiseen, se ilmoitetaan kokonaisuudessaan.\nKurssivoitto on sen vuoden tuloa, jona valuutta vaihdetaan Suomen rahaksi.\nUlkomailta saatuja osinkoja ovat esimerkiksi Nordean ja Telian maksamat osingot.\nIlmoita ulkomaan tuloista maksamasi verot euroina laskettuna joko tulon maksupäivän tai vuoden 2017 keskikurssin mukaan.


Museoiden yö – Museo Milavida\nTulossa lauantaina 21.5. klo 11-24.\nMuseo Milavida ja Café Milavida ovat avoinna klo 11–24. Kaikki tapahtumat alkavat museon aulasta ellei toisin mainita.\nKlo 18 PALATSIN PUISTOSSA – KÄVELYKIERROS NÄSINKALLION MAISEMISSA Näsinkallion historialliset rakennukset, monimuotoinen luonto ja näyttävät patsaat tulevat tutuiksi, kun opas kertoo Näsinkallion vaiheista kuvankauniissa maisemissa. Kierros alkaa Näsilinnan pääovien edestä.\nKlo 18–22 DJ RAMI S.: PUNKKIA! Vinyyleiltä soi asiallinen brittimusa: punk, post-punk, uusi aalto ja väliin vähän keventävää poppia.\nKlo 18-24 ILTAPALAA PALATSISSA Keväisen yön paras hiukopala kauhotaan Näsilinnan kokin padasta: kermainen savutofukeitto ja leipä hintaan 10 €.\nKlo 18–24 PUNK VAI GLAMOUR? Ikuista juhlatyylisi Vivienne Westwood -näyttelyn kuvauspisteessä. Lainattavissa on myös rekvisiittaa. Osallistu kilpailuun parhaasta kuvasta julkaisemalla oma kuvasi Instagramissa (#milavidanyo).\nKlo 18–22 PUNK, PEACE & POWER -RINTAMERKKIPAJA Mitä mielessä? Mikä pielessä? Tule ja tallenna mielipiteesi rintamerkkiin! Sana on vapaa.\nKlo 18.30 KUKKALOISTOA NÄSINKALLIOLLA – KASVIKIERROS NÄSINPUISTOSSA Kasvikierroksella kuuluu historian havinaa! Kuinka karusta Mustalahden kalliosta tuli yksi Tampereen monimuotoisimmista puistoista? Minkälaisia puita, pensaita ja perennoja palatsin puistossa kasvaa? Kierros alkaa Näsilinnan pääovien edestä.\nKlo 19 PALATSIN PUISTOSSA – KÄVELYKIERROS NÄSINKALLION MAISEMISSA Näsinkallion historialliset rakennukset, monimuotoinen luonto ja näyttävät patsaat tulevat tutuiksi, kun opas kertoo Näsinkallion vaiheista kuvankauniissa maisemissa. Kierros alkaa Näsilinnan pääovien edestä ja kestää noin tunnin.\nKlo 19–21 PUNKKARIN PIKAMEIKKI Nyt laitetaan julkisivu kuntoon! Meikkaaja Iina Rajamo tekee kävijöille räväköitä ja värikkäitä viiden minuutin pikameikkejä punk-tyyliin.\nKlo 21 PUNKKIKÄVELY MILAVIDASTA VAPRIIKKIIN Näsinpuistossa elää kasvien ja pienten nisäkkäiden lisäksi myös punkkeja, kuten pahamaineisia puutiaisia. Puutiaisista, kuin myös sametti-, sammal-, peto- ja pehmopunkeista kertoo Luonnontieteellisen museon tutkija Riikka Elo matkalla Milavidasta Vapriikkiin. Lähtö Milavidan aulasta, kesto noin 20 min.\nKlo 21–23 DAME VIVIENNE WESTWOOD – ANARKISTI JA MUOTI-IKONI Tutkijoiden tietoiskuja vaihtuvan näyttelyn teemoista näyttelytilassa. Tule kuulolle.\nKlo 22 PUNKKIKÄVELY MILAVIDASTA VAPRIIKKIIN Näsinpuistossa elää kasvien ja pienten nisäkkäiden lisäksi myös punkkeja, kuten pahamaineisia puutiaisia. Puutiaisista, kuin myös sametti-, sammal-, peto- ja pehmopunkeista kertoo Luonnontieteellisen museon tutkija Riikka Elo matkalla Milavidasta Vapriikkiin. Lähtö Milavidan aulasta, kesto noin 20 min.\nKlo 22–24 PALATSIN VÄKI PAIKALLA – Milavidan talonmies Onni Jalava ja Nottbeckien lastenhoitaja Aino Sandell tarinoivat kynttilän valossa muistojaan Milavidasta. Lähdöt 15 minuutin välein (max. 20 hlöä/lähtö).\nTapahtumaranneke 12€, ryhmä 40€ (max. 5 hlöä/ ryhmä), alle 7-vuotiaat maksutta. Museokortilla rannekkeen hinta on 10€. Ei muita alennuksia. Tapahtumaan vain Museoiden yö -rannekkeella. Tapahtumarannekkeella pääsee kaikkiin Museoiden yön kohteisiin ja kulkemaan Museoiden yö -busseilla. Siirry tapahtuman sivuille


Laura Tast ja Jarno Parikka: Ammatti, jota ei ole olemassa - Suomen Olympiakomitea Laura Tast ja Jarno Parikka: Ammatti, jota ei ole olemassa - Suomen Olympiakomitea\n14.03.2022 | Blogi\nUrheilijan viikon kohokohta on pelipäivä. Päivässä on oma tihenevä tunnelmansa aamusta alkaen; stadionilla henkilökunta valmistelee tapahtumaa, ravintola valmistautuu illan asiakkaisiin, kenttää huolletaan. Joukkueen huoltajat laittavat varusteet ja pukukopin valmiiksi. Valmentajat, fysioterapeutti, hieroja ja lääkäri, kaikki ovat valmiina tekemään parhaansa joukkueen onnistumiseen ja voiton eteen. Urheilijat siirtyvät kentälle. Kaikki on valmista – stadion on täyttynyt katsojista, toimittajista, kuvaajista, managereista. Avauspotku potkaistaan ja peli alkaa.\nMikä erottaa urheilijat muista urheilun parissa toimivista? Muihin ammatteihin on mahdollisuus saada formaalia koulutusta (mm. valmennus, urheilufysioterapia, managerointi, tapahtumatuotanto, media), mutta itse urheilun päähenkilöillä ei tätä mahdollisuutta ole. Vaikka urheilisikin työkseen, urheilijalla ei ole ammattiin valmistavaa koulutusta tai tutkintoa.\nMyös taiteen ja kulttuurin kentillä asiat ovat toisin. Taiteen perusopetuksessa lapset ja nuoret saavat tavoitteellista ja tasolta toiselle etenevää eri taiteenalojen ammattilaisten toteuttamaa opetusta ja valmiuksia hakeutua taiteenalan ammatilliseen ja korkea-asteen koulutukseen. Urheilun vastaavat koulutusjärjestelmät ovat vielä lapsenkengissä. Suomessa voi valmistua esimerkiksi tanssijan ammattiin, ja saada siihen koulutusta ja tutkinnon, mutta urheilijan tutkintoa ei ole.\nPanostuksen vuodet ovat urheilijan uralla varhain, joten myös urheilijaksi kasvun tukemisen pitää tapahtua aikaisin. Kansainvälinen kilpailu urheilussa on tiukentunut, ja urheilijalla tulisi olla edellytykset kansainväliselle urheilu-uralle juuri niinä vuosina, kun hän on suorittanut toisen asteen koulutuksen. Valitettavasti urheilijat joutuvat nykyisin liian usein tekemään joko tai -valintoja tai kompromisseja urheilussaan ja opinnoissaan, koska koulutusjärjestelmän tuki ei ole vielä riittävällä tasolla.\nUseissa Euroopan maissa urheilijoiden kouluttautumisen ratkaisuna on yhteensovittaa koulutusta ja tavoitteellista urheilua. Tätä ajattelutapaa kutsutaan urheilijan kaksoisuraksi (dual career). Euroopan komissio on ohjeistanut jäsenmaitaan niin, että valtioiden tulee mahdollistaa urheilijoiden kaksoisurajärjestelyt siten, että urheilijoiden oikeus opiskeluun toteutuu ja siirtymä urheilu-uralta siviiliuralle on hallittu. Suomalainen kaksoisura- ja oppilaitosyhteistyömalli toimii hyvänä pohjana urheilijakoulutukselle ja -tutkinnolle. Tavoitteena on, että urheilija pystyy arjessaan yhdistämään tasapainoisesti tavoitteellisen urheilun ja opiskelun, urheilun ja muun työuransa tai urheilemaan ammattilaisena huippuvaiheessa. Urheiluakatemiat ja urheiluoppilaitokset tekevät urheilijoiden kaksoisuran mahdollistamiseksi tällä hetkellä erinomaista työtä.\nKuitenkin on huomioitava, että urheilu ei vielä ole kiinteä osa suomalaista koulutusjärjestelmää urheilulukioita lukuun ottamatta (laki ja rahoitus). Olympiakomitea ja eduskunnan sivistysvaliokunta ovat lausuneet koulutuspoliittiseen selontekoon liittyen, että tavoitteellisesti urheilevilla nuorilla tulee olla mahdollisuus saada koulutusta, kehittyä urheilijana ja kasvaa ammattilaisuuteen siten, että koulutusjärjestelmä mahdollistaa opiskelun ja tavoitteellisen urheilun tasapainoisen yhdistämisen. Sivistysvaliokunnan mukaan suomalainen kaksoisuramalli on syytä ottaa mukaan yksityiskohtaisempaan poikkihallinnolliseen tarkasteluun, jonka yhteydessä on selvitettävä urheilijakoulutukseen liittyviä lainsäädäntö- ja resurssitarpeita.\nUrheilijatutkinto suomalaiseksi koulutusinnovaatioksi\nMahdollisuuksia toteuttaa tulevaisuudessa urheilijatutkintoon johtavaa koulutusta on useita. Keskeistä on rakentaa koulutuspolkua varhaisista vuosista alkaen, eri koulutusasteet huomioiden. Urheilijakoulutus mahdollistaa valmiudet ammattiuralle. Sen avulla tunnistetaan ja tunnustetaan urheilussa syntyvää osaamista ja sen hyödynnettävyyttä sekä urheilijan ammatissa että muussa työelämässä. Koulutusta ja osaamista voi hyödyntää myös muissa tutkintoon johtavissa koulutuksissa.\nUrheilijalla on oltava oikeus ja mahdollisuus tavoitella ammattilaisuutta alallaan ja saada siihen johtavaa koulutusta. Urheilijoiden koulutus on saatettava yhdenvertaiseen asemaan muihin koulutus- ja ammattialoihin nähden – ammatiksi ammattien joukkoon.\nasiantuntija, Urheiluakatemiaohjelma, Huippu-urheiluyksikkö\nToni Ahva: Nuorten urheilijoiden koulutusjärjestelmään tarvitaan lisää satsauksia\nLaura Tast: Kohti ammattilaisuutta – urheilijan tutkinto ei saa olla utopiaa\nOlympiakomitean tavoitteena on vahvistaa huippu- ja ammattiurheilijoiden asemaa siten, että se on yhdenvertainen muihin ammatteihin verrattuna. Teemme vaikuttamistyötä huippu-urheilijoiden sosioekonomisen aseman parantamiseksi, vahvistamme urheilijoiden kaksoisuramahdollisuuksia eri koulutusasteilla sekä selvitämme mahdollisuuksia järjestää tulevaisuudessa urheilijatutkintoon johtavaa koulutusta kaksoisurapolkuun pohjaten. Toimenpidekokonaisuudella edistetään Olympiakomitean strategiassa 2024 olevia huippu-urheilun tavoitteita.\n10.05.2022 | Huippu-urheilu


Life with Satu: Kiireisen viikonlopun kuvasaldoa.\nKiireisen viikonlopun kuvasaldoa.\nKuten totesinkin jo perjantaina, niin viikonloppuna oli edessä Kotinörtin asunnon tyhjennys ja siivous Turussa ja ihan rehellisesti, sen jälkeen en kyllä jaksanut enää sunnuntaina alkaa kirjoittelemaan tänne suuremmin mitään. Kuviakin on viikonlopulta kohtalaisen vähän, mutta edes muutama, tässä niitä sekalaisessa järjestyksessä. Huomenna voikin sitten palautua takaisin normaaliin elämään. Pakko todeta, että omakin asunto tuli sitten rymsteerattua sunnuntaina tässä innostuksen puuskassa, joten uutta ja nättiä on täälläkin.\nIhan koko aikaa en jaksanut touhuta minäkään ja siinä vaiheessa kun odoteltiin pakun saapumista, oli mitä loistavin aika pelata muutama erä kännykällä.\nTämä on maisema, joka jäi taakse. Aika hulppea näköala noin parvekkeelta, jos siis tykkää katsella telakalle.\nViikonlopun ruoka oli juuri tätä, pieni salaatti, iso pitsa.\nEn tiedä unohdanko ihan heti noita sinisiä kaapinovia ja laatikoita. Muuten ihan ok keittiö, mutta nuo eivät kyllä ihan hevillä pääse unohtumaan.\nSunnuntaina herättiinkin sitten on PK-seudun puolelta, näissä vaatteissa taapersin vallitsevaa ilmatilaa uhmaten kauppaan ja takaisin. Samat vaatteet saivat kelvata jakulla höystettynä vielä töissäkin tänään.\nKaiken sen laittamisen jälkeen oli aika kaivaa muutosta jääneet kertakäyttöastiat ja muovikipot esille ja ilahduttaa sunnuntai-iltaa ja laskiaista muistellen blineillä.\nViikonlopulta ei muuta väsyneiden lihasten lisäksi olekaan oikeastaan kuvina ainakaan. Tänään mennyt toipuessa, huomenna siis uusin voimin.\nTunnisteet: Asuja, Muuta Hömppää


Vähähiilihydraattiset leivonta yritelmät jatkuvat. Porkkanakakku meni kerrasta nappiin.\nHyvä minä! Harmi tietty pihassa päivystäville pikkulinnuille. Koko kakussa vain 26 hiilaria. Annoksia tietty syöjän mukaan, mutta laskennallisesti noin 8-10 kpl\n1 dl miedonmakuista oliiviöljyä ( muuta öljyä, tai sulatettua voita)\n1 dl stevia + tomusokeria YesDeli\nPaista uunin alaosassa 170*C 40 min.\ngluteeniton, jälkiruoat, karppaus, karppi, leivonnaiset, leivonta, porkkanakakku, reseptit, ruokablogit, viljaton, vähähiilihydraattinen\n@etelainenkoulu 25. maaliskuuta 2016 klo 15.49\nTein reseptilläsi pääsiäisen kunniaksi kakun. Kuorrutuksen turejuuston "värjäsin" persikkasoseella keltaiseksi. Lopputulos oli todella hyvä. Kiitos reseptistä!\nNimetön 3. huhtikuuta 2016 klo 18.22\nTämä porkkanakakku oli niin hyvää, että teen ehdottomasti uudelleen.\nHelppo tehdä, onnistui tumpeloltakin, nam! Minä laitoin karppipölysokerista ja voista kuorrutteen.\nUnknown 14. lokakuuta 2016 klo 16.05\nMitä voi käyttää tuon perunakuidun sijasta? Täältä Keskieuroopasta ei tuollaista saa..\nNimetön 21. maaliskuuta 2017 klo 17.37\nOn hyvä ja helppotekoinen kakku. Kiitos ohjeesta ja siitä, että lasket hiilarit ja kalorit valmiiksi!\nNimetön 24. helmikuuta 2019 klo 11.12\nTämä on kyllä ollut omana suosikkina ketoosi herkutteluun. Olen korvannut öljyn kokonaan hiilarittomalla soija jugurtilla ja tuorejuustona käytän light versiota jolloin energiasisältö melkein puolittuu! Todella hyvä ja helppo setti.